Abot kamay na ng mga overseas Filipino workers ang serbisyo ng pamahalaan sa mga One-Stop Service Center for OFWs (OSSCO) matapos na buksan ito sa 15 probinsya sa labas ng Metro Manila.
Sa pamamagitan ng OSSCO, mas abot na ng mga Pilipinong manggagawa at mga nagpaplanong magtrabaho sa ibang bansa ang mga frontline services ng pamahalaan. Bukas ang mga center mula 8:00 A.M. hanggang 5:00 P.M., Lunes hanggang Biyernes.
Magugunitang unang binuksan ang OSSCO noong August 15, 2016 sa opisina ng POEA sa lungsod ng Mandaluyong.
Liban sa pagkakabawas sa oras ng pagproseso ng mga dokumento, ang mga one-stop-shop ay may layon ring maibsan ang gastusin ng mga OFW sa tulong ng mga serbisyo ng pamahalaan na maaari ng makuha sa iisang lokasyon lamang.